تورکیه‌نین ده اولدوغو 10 اؤلکه بو گون رمضان بایرامینی قوتلور
تورکیه، سعودی عربیستانی، قطر، کویت، لبنان، عراق، بیرلشیک عرب امیرلیک‌لری، یمن، بحرین و الجزایر اولماقلا 10 اؤلکه بو گون رمضان بایرامینی قوتلور.
سؤزقونوسو 10 اؤلکه‌ده مسئول اورقان‌لارین ائتدیگی آچیقلاما‌لاردا، 3 ژوئن بازار ارته‌سی گونو رمضان آیی‌نین سون گونو اولاراق تعیین اولوندوغونو و 4 ژوئن شوال آیی‌نین ایلک گونو، یعنی بایرام اولدوغو اعلان ائدیلدی.
شوال آی‌نین هیلالینی بازار ارته‌سی گونو گؤرمه‌دیغینی آچیقلایان مصر، فیلیسطین، اوردون، لبنان، تونیس و سوریه 5 ژوئن چرشنبه گونو بایرامی قوتلایاجاقلار.
سیاسی غیری-ثابیتلیگین حؤکم سوردوگو یمنده حکومت گوجلریله ضد دوشن و پایتخت صنعا ایله بعضی بؤلگه‌لرین کونترولونو الینده ساخلایان حوثی‌لر ده چرشنبه گونونو بایرامین بیرینجی گونو اولدوغونو آچیقلادی.
ایستیقرار پروبلم‌لری، مذهب فرق‌لری و جیدی موخالیفت قروپلاری اولان بعضی اؤلکه‌لرده حاکمیت و مخالیف قانادلاری آراسیندا فرق‌لی واخت‌لاردا بایرام‌لار آچیقلاندی.
عراق‌داکی سوننی و شیعه مسئول‌لارین فرقلی آچیقلامالاری اولورکن ، سوریه‌ده اسد رژیمین‌دن فرق‌لی اولا‌راق، موخالیفت گوج‌لری بایرامی چرشنبه آخشامی اولدوغونو آچیقلادی.
بعضی ایسلام اؤلکه‌لری، هیلالین دونیانین هر هانسی بیر یئرینده گؤرولمه‌سینی و یا گؤروله‌بیلیرلیغینی دئییل، اؤز اؤلکه‌لرینده گؤرولمه‌سینی اساس آلیر و بو سببله رمضان آیی‌نین و یا بایرامین باشلانغیج گونونده فرق‌لی‌لیک یاشانابیلیر.
مالی جمهوریتی، بازار گونو رمضانین سون گونو اولدوغونو و بازار ارته‌سی گونو بایرامین ایلک گونو اولدوغونو آچیقلادی.
